"Liliana Jihadista", prima româncă radicalizată a primit patru ani de închisoare
Prima româncă acuzată de promovarea mișcării teroriste Statul Islamic și a terorismului jihadist a fost condamnată definitiv la 4 ani și 11 luni de închisoare, de judecătorii instanței supreme.
În trecut, femeia de 41 de ani, originară din Mehedinți, a fost condamnată pentru acuzații similare la doi ani și două luni de închisoare, dar cu suspendare.
Femeia era cunoscută pentru ținuta specifică cu care a apărut inclusiv în sala de judecată.
Aflată în spatele gratiilor încă de la dispunerea arestării preventive, cea cunoscută drept "Liliana Jihadista" va avea interdicția de a părăsi România timp de patru ani, trei luni și 21 de zile, după ce își va fi ispășit pedeapsa în închisoare.